

**S E N Ā T S**

#### LĒMUMS

Rīgā, 2020. gada 25. maijā Nr. **134**

**Par grozījumiem Kārtībā, kādā notiek reģistrēšanās**

**studiju semestrim un studiju kursu apgūšanai LU**

*Šim dokumentam grozījumu nav*

Noklausījies un apspriedis Satversmes komisijas priekšsēdētāja E. Danovska ziņojumu par vadības iesniegto priekšlikumu veikt grozījumus Kārtībā, kādā notiek reģistrēšanās studiju semestrim un studiju kursu apgūšanai LU, iepazinies ar komisiju atzinumu, Senāts

**N O L E M J:**

Izdarīt grozījumus ar LU Senāta 27.10.2014. lēmumu Nr. 120 apstiprinātajā Kārtībā, kādā notiek reģistrēšanās studiju semestrim un studiju kursu apgūšanai Latvijas Universitātē (turpmāk – kārtība), izsakot kārtības 7. un 8. punktu šādā redakcijā:

“7. Nākamajam studiju semestrim reģistrējas LUIS:

7.1. pavasara semestrī – valsts budžeta studiju vietās studējošie, kuriem nav akadēmisko parādu, vai maksas vietās studējošie, kuriem kopējais akadēmisko parādu apjoms nepārsniedz 6 kredītpunktus;

7.2. rudens semestrī – studējošie, kuriem nav akadēmisko parādu vai kuriem kopējais akadēmisko parādu apjoms nepārsniedz 6 kredītpunktus.

8. Studējošie, kuriem akadēmisko parādu apjoms pārsniedz 7. punktā minēto un kuri vēlas turpināt studijas, reģistrācijas nedēļas laikā raksta iesniegumu fakultātes dekānam (pielikums), pievienojot akadēmisko parādu kārtošanas grafiku. Fakultātes dekāns var noteikt parādu kārtošanas grafiku arī pie mazāka akadēmisko parādu apjoma.”

Senāta priekšsēdētājs (paraksts[[1]](#endnote-1)\*) M.Auziņš

*I.Upacere, 67033950*

1. \* **ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU** [↑](#endnote-ref-1)